CELEX ID: 32012D0204
Publication Date: 2012-04-19

Document Text:
KOMISJONI RAKENDUSOTSUS,
19. aprill 2012,
millega muudetakse otsuse 2003/467/EÜ lisasid seoses Läti kuulutamisega ametlikult brutselloosivabaks liikmesriigiks ja teatavate Itaalia, Poola ja Portugali piirkondade kuulutamisega ametlikult tuberkuloosivabadeks, brutselloosivabadeks ja veiste ensootilisest leukoosist vabadeks piirkondadeks
(teatavaks tehtud numbri C(2012) 2451 all)
(EMPs kohaldatav tekst)
(2012/204/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 26. juuni 1964. aasta direktiivi 64/432/EMÜ ühendusesisest veiste ja sigadega kauplemist mõjutavate loomatervishoiu probleemide kohta, (1) eriti selle A lisa I jao punkti 4, A lisa II jao punkti 7 ja D lisa I jao punkti E,
ning arvestades järgmist:
(1)
Direktiivis 64/432/EMÜ on käsitletud veiste ja sigadega kauplemist liidus. Direktiivis on sätestatud tingimused, mille alusel võib liikmesriigi või selle piirkonna kuulutada ametlikult tuberkuloosist, brutselloosist või veiste ensootilisest leukoosist vabaks selles osas, mis puudutab veisekarju.
(2)
Komisjoni 23. juuni 2003. aasta otsuse 2003/467/EÜ (millega kehtestatakse teatavate liikmesriikide ja liikmesriikide piirkondade ametlikult tuberkuloosist, brutselloosist ja veiste ensootilisest leukoosist vaba staatus seoses veisekarjadega) (2) lisades on loetletud liikmesriigid ja nende piirkonnad, mis on kuulutatud ametlikult vabaks veiste tuberkuloosist, veiste brutselloosist ja veiste ensootilisest leukoosist.
(3)
Itaalia on esitanud komisjonile dokumendid, mis tõendavad Itaalia Piemonte piirkonna Asti ja Biella provintside vastavust direktiivis 64/432/EMÜ sätestatud ametlikult tuberkuloosivaba staatuse andmise tingimustele.
(4)
Lisaks on Ascoli Piceno provints juba loetletud otsuse 2003/467/EÜ I lisa 2. peatükis kui ametlikult tuberkuloosivaba Itaalia piirkond. Samas jagab Itaalia haldusjaotus Marche maakonnas asuva Ascoli Piceno provintsi kaheks eri provintsiks: Ascoli Piceno ja Fermo provintsiks. Seetõttu tuleks otsuse 2003/467/EÜ I lisa 2. peatükis sätestatud nimekirja kandeid Itaalia kohta vastavalt muuta.
(5)
Portugal on esitanud komisjonile dokumendid, mis tõendavad kõigi Algarve halduspiirkonna (região) alla kuuluvate ringkondade (distritos) vastavust direktiivis 64/432/EMÜ sätestatud ametlikult tuberkuloosivaba staatuse andmise tingimustele.
(6)
Pärast Itaalia ja Portugali esitatud dokumentide hindamist tuleks Piemonte maakonna provintsid Asti ja Biella Itaalias ning kõik Algrave halduspiirkonna (região) alla kuuluvad ringkonnad (distritos) Portugalis tunnistada ametlikult asjaomaste riikide tuberkuloosivabadeks piirkondadeks.
(7)
Itaalia on esitanud komisjonile dokumendid, mis tõendavad kõigi Itaalia Valle d’Aosta maakonna provintside vastavust direktiivis 64/432/EMÜ sätestatud ametlikult brutselloosivaba staatuse andmise tingimustele.
(8)
Läti on esitanud komisjonile dokumendid, mis tõendavad kogu selle territooriumi vastavust direktiivis 64/432/EMÜ sätestatud ametlikult brutselloosivaba staatuse andmise tingimustele.
(9)
Portugal on samuti esitanud komisjonile dokumendid, mis tõendavad kõigi Algarve halduspiirkonna (região) alla kuuluvate ringkondade (distritos) vastavust direktiivis 64/432/EMÜ sätestatud ametlikult brutselloosivaba staatuse andmise tingimustele.
(10)
Pärast Itaalia, Läti ja Portugali esitatud dokumentide hindamist tuleks Läti kuulutada ametlikult brutselloosivabaks liikmesriigiks; kõik Itaalia Valle d’Aosta maakonna provintsid ja kõik Portugali Algrave halduspiirkonna (região) alla kuuluvad ringkonnad (distritos) tuleks kuulutada asjaomaste riikide ametlikult brutselloosivabadeks piirkondadeks.
(11)
Itaalia, Poola ja Portugal on esitanud komisjonile dokumendid, mis tõendavad, et Sitsiilia maakonna provintsid Catania, Enna, Palermo ja Ragusa Itaalias, 19 Kujawy-Pomorze, Pomorze, Warmia-Masuuria ja Suur-Poola (Wielkopolskie) vojevoodkonna halduspiirkonda (powiaty) Poolas, kõik Centro ja Lisboa e Vale do Tejo halduspiirkondade (regiões) alla kuuluvad ringkonnad (distritos) ning neli Norte halduspiirkonna (região) alla kuuluvat ringkonda (distritos) Portugalis vastavad direktiivis 64/432/EMÜ sätestatud ametlikult veiste ensootilise leukoosi vaba staatuse andmise tingimustele.
(12)
Pärast seda, kui on hinnatud dokumente, mille on esitanud Itaalia, Poola ja Portugal, tuleks Sitsiilia Catania, Enna, Palermo ja Ragusa provintsid Itaalias; Kujawy-Pomorze, Pomorze, Warmia-Masuuria ja Suur-Poola (Wielkopolskie) vojevoodkondade 19 halduspiirkonda (powiaty) Poolas ning kõik Centro ja Lisboa e Vale do Tejo halduspiirkondade (regiões) alla kuuluvad ringkonnad (distritos) ning neli Norte halduspiirkonna (região) alla kuuluvat ringkonda (distritos) Portugalis kuulutada ametlikult asjaomaste riikide veiste ensootilise leukoosi vabadeks piirkondadeks.
(13)
Otsuse 2003/467/EÜ lisasid tuleks seega vastavalt muuta.
(14)
Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2003/467/EÜ lisasid muudetakse vastavalt käesoleva otsuse lisale.
Artikkel 2
Käesolev otsus on adresseeritud liikmesriikidele.
Brüssel, 19. aprill 2012

EuroVoc Classification:
Level 1: 100161
100156
Level 2: 100277
100278
100249
100250
100245
Level 3: 2442
7814
2564
5962
911
1520
5877
All Concepts: 1445
1520
1612
2564
4576
5034
5047
5706
7814